b"\n_START_ARTICLE_\nSant Mart\xc3\xad de Collfred\n_START_SECTION_\nDescripci\xc3\xb3\n_START_PARAGRAPH_\nTemple rom\xc3\xa0nic d'una nau, amb modificacions a la fa\xc3\xa7ana de ponent i amb capella adossada al nord. L'absis t\xc3\xa9 una finestra amb arc de mig punt de doble esqueixada i unes m\xc3\xa8nsules afegides suporten la nova coberta. La coberta de la nau s'aixec\xc3\xa0 de nou. La volta de can\xc3\xb3 est\xc3\xa0 refor\xc3\xa7ada per arcs torals sobre pilars amb capitells actualment. El cor s'il\xc2\xb7lumina amb una finestra tamb\xc3\xa9 de doble esqueixada. La porta i el campanar de cadireta han estat modificats.\n_START_SECTION_\nHist\xc3\xb2ria\n_START_PARAGRAPH_\nEl segle XIII \xc3\xa9s documentada a prop\xc3\xb2sit del castell de Collfred. El 1592 apareix inscrita a la col\xc2\xb7legiata d'\xc3\x80ger i des del 1757 al 1806 al seu arxiprestat. En l'actualitat dep\xc3\xa8n de Sant Climent de Vilves. La llinda de la porta rectangular encastada en la fa\xc3\xa7ana de ponent data del 1860."